REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/209-17

12. oktobar 2017. godine

B e o g r a d

ZAPISNIK

SA 32. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 12. OKTOBRA 2017. GODINE

Sednica je počela u 12,00 časova.

 Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Darko Laketić, Veroljub Matić, Dušica Stojković, Momo Čolaković i Nenad Konstantinović.

Sednici su prisustvovali zamenici članova Odbora: Dragana Barišić, zamenik Katarine Rakić, Stefana Miladinović, zamenik Đorđa Milićevića, Milorad Mirčić, zamenik Vojislava Šešelja (pristupio sednici u toku razmatranja druge tačke dnevnog reda), Ana Stevanović, zamenik Branke Stamenković i Vojislav Vujić, zamenik Petra Petrovića (pristupio sednici u toku razmatranja druge tačke dnevnog reda).

Sednici nisu prisustvovali članovi Odbora: Katarina Rakić, Đorđe Milićević, Vojislav Šešelj, Nemanja Šarović, Branka Stamenković, Goran Ćirić, Branimir Jovanović, Petar Petrović i Nenad Čanak.

Na predlog predsednika, Odbor je većinom glasova utvrdio sledeći

D n e v n i r e d:

* usvajanje zapisnika sa 30. i 31. sednice Odbora -
1. Razmatranje ostavki koje su na funkciju narodnog poslanika podneli Ivan Karić (01 Broj: 118-2852/17 od 9. oktobra 2017. godine), Branislav Blažić (01 Broj: 118-2867/17 od 10. oktobra 2017. godine) i Marko Gavrilović (01 Broj: 118-2882/17 od 11. oktobra 2017. godine);
2. Razmatranje Predloga generalnog sekretara Narodne skupštine za postavljenje na položaj pomoćnika generalnog sekretara - rukovodilac Sektora za zakonodavstvo (03 Broj: 112-2854/17 od 9. oktobra 2017. godine).

Pre prelaska na rad po utvrđenom dnevnom redu, Odbor je većinom glasova, bez primedaba, usvojio zapisnike sa 30. i 31. sednice Odbora.

**Prva tačka dnevnog reda**: Razmatranje ostavki koje su na funkciju narodnog poslanika podneli Ivan Karić, Branislav Blažić i Marko Gavrilović

Predsednik Odbora je upoznao članove i zamenike članova Odbora da su ostavke na funkciju narodnog poslanika podneli Ivan Karić, Branislav Blažić i Marko Gavrilović, da su ostavke, u skladu sa Zakonom o izboru narodnih poslanika i Poslovnikom Narodne skupštine overene kod nadležnih državnih organa i predate na pisarnicu Narodne skupštine, kao i da je služba Odbora u skladu sa članom 198. stav 2. Poslovnika Narodne skupštine, imenovane pozvala da prisustvuju sednici.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

Odbor je utvrdio da je podnošenjem ostavki narodnih poslanika Ivana Karića, izabranog sa Izborne liste IVICA DAČIĆ – „Socijalistička partija Srbije (SPS), Jedinstvena Srbija (JS) – Dragan Marković Palma“ i dr Branislava Blažića i Marka Gavrilovića, izabranih sa Izborne liste ALEKSANDAR VUČIĆ - SRBIJA POBEĐUJE, nastupio slučaj iz člana 88. stav 1. tačka 2. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koje je izabran, te predlaže da Narodna skupština, u smislu člana 88. st. 3. i 4. istog zakona, konstatuje prestanak mandata imenovanim narodnim poslanicima.

Na taj način omogućava se izbor novih narodnih poslanika, putem dodeljivanja mandata drugim kandidatima sa navedenih izbornih lista, u skladu sa članom 92. Zakona o izboru narodnih poslanika.

Za izvestioca Odbora na sednici Narodne skupštine određen je dr Aleksandar Martinović, predsednik Odbora.

 **Druga tačka dnevnog reda**: Razmatranje Predloga generalnog sekretara Narodne skupštine za postavljenje na položaj pomoćnika generalnog sekretara - rukovodilac Sektora za zakonodavstvo

 Predsednik Odbora je informisao članove i zamenike članova Odbora da je odredbama tačke 9. st. 7. i 8. Odluke o organizaciji i radu Službe Narodne skupštine utvrđeno da, državnog službenika na položaj postavlja Odbor za administrativno-budžetska i mandatno-imunitetska pitanja, na predlog generalnog sekretara Narodne skupštine, na period od pet godina. On je naveo da je na 24. sednici Odbora održanoj 29. maja 2017. godine, za vršioca dužnosti pomoćnika generalnog sekretara – rukovodilac Sektora za zakonodavstvo, postavljen Radoslav Vujović, na period od šest meseci, kao i da je generalni sekretar u skladu sa Zakonom o državnim službenicima radi popune navedenog radnog mesta raspisala konkurs, da je konkursna komisija sprovela potreban izborni postupak, te je na osnovu toga Odboru uputila predlog za postavljenje Radoslava Vujovića na položaj pomoćnika generalnog sekretara – rukovodilac Sektora za zakonodavstvo.

 Diskusije nije bilo.

 Na predlog predsednika, Odbor je, većinom glasova, doneo rešenje o postavljenju Radoslava Vujovića na položaj pomoćnika generalnog sekretara Narodne skupštine – rukovodilac Sektora za zakonodavstvo, položaj razvrstan u III grupu položaja, na period od pet godina, počev od 12. oktobra 2017. godine.

Na predlog predsednika, Odbor je, većinom glasova, doneo rešenje kojim se konstatuje da Radoslavu Vujoviću prestaje status vršioca dužnosti pomoćnika generalnog sekretara Narodne skupštine - rukovodilac Sektora za zakonodavstvo, zbog postavljenja na položaj pomoćnika generalnog sekretara Narodne skupštine - rukovodilac Sektora za zakonodavstvo, sa 12. oktobrom 2017. godine.

Sednica je završena u 12,10 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić dr Aleksandar Martinović